स्वयंपाकाच्या गॅसचे भाव आवाक्याबाहेर! घरगुती सिलेंडर ४० ते ५० रुपयांनी महाग होणार; जाणून घ्या दर

Mahaenews A link to your homepage with your site title as anchor text
LPG Price Hike: सर्वसामान्यांना महागाईचा आणखी एक मोठा फटका बसण्याची शक्यता आहे. घरगुती एलपीजी गॅस सिलेंडरच्या किमतीत लवकरच ४० ते ५० रुपयांची वाढ होऊ शकते, अशी माहिती समोर येत आहे. त्यामुळे आधीच वाढत्या महागाईने त्रस्त असलेल्या नागरिकांच्या खर्चात आणखी भर पडणार आहे.

१ मे रोजी व्यावसायिक वापराच्या १९ किलो गॅस सिलेंडरच्या दरात जवळपास १ हजार रुपयांची मोठी वाढ करण्यात आली होती. त्यानंतर आता घरगुती वापराच्या १४.२ किलो एलपीजी सिलेंडरच्या दरातही वाढ होण्याची शक्यता व्यक्त केली जात आहे. पुढील ५ ते ७ दिवसांत याबाबत निर्णय जाहीर होऊ शकतो, अशी चर्चा सुरू आहे.

हेही वाचा – IPL 2026: राजस्थान रॉयल्स प्लेऑफच्या शर्यतीत गॅसवर! दिल्लीकडून पराभव होताच धाकधूक वाढली

सध्या दिल्लीमध्ये घरगुती गॅस सिलेंडरची किंमत ९१३ रुपये आहे. मुंबई आणि पुण्यात १४.२ किलो सिलेंडर सुमारे ९१२.५० रुपयांना मिळत आहे. मात्र दरवाढ लागू झाल्यास हे दर आणखी वाढणार आहेत.

आंतरराष्ट्रीय बाजारातील कच्च्या तेलाच्या किमतीतील चढ-उतार आणि पश्चिम आशियातील तणावामुळे इंधन पुरवठ्यावर परिणाम होत आहे. त्याचा थेट परिणाम भारतातील एलपीजीच्या किमतींवर होत असल्याचे सांगितले जात आहे. सरकारी सूत्रांच्या माहितीनुसार, उत्पादन खर्च आणि विक्री किंमत यामधील वाढती तफावत भरून काढण्यासाठी दरवाढ आवश्यक आहे.

महाईन्यूज-X वर फॉलो करा : महाईन्यूजला instagram वर फॉलो करा